stanford-oval/wikipedia huggingface dataset:
אפי איתם
ביוגרפיה > שירותו הצבאי

איתם התגייס לצה"ל בשנת 1971 והתנדב לשייטת 13, אך הודח במהלך המסלול. הוא עבר טירונות צנחנים, הכשרה כלוחם וקורס מ"כים חי"ר, אולם נאלץ לפרוש מן המסלול. איתם עבר לחטיבת גולני, שובץ בגדוד 12 ונשלח לקורס קציני חי"ר. עם תום הקורס שב איתם לגדוד ומונה למפקד מחלקה. במלחמת יום הכיפורים לחם בקרבות הבלימה נגד הצבא הסורי ברמת הגולן. ב-7 באוקטובר הצליחו איתם וחייליו לבלום טור טנקים סורים שניסה לחדור לנאפח, באמצעות 3 רקטות נ"ט מדגם בזוקה ומקלע כבד. איתם אף חילץ את הפצועים בקרב ופינה אותם בבטחה. על כך הוענק לו עיטור המופת. בהמשך המלחמה השתתף בקרב ההבקעה לרמה הסורית. לאחר המלחמה שימש כמפקד פלוגה בגדוד ולחם במלחמת ההתשה במובלעת הסורית.
בשנים 1976–1977 פיקד על סיירת גולני, בין השאר במבצע יונתן. לאחר שחזר בתשובה, בשנת 1978 למד כשנה בישיבת מרכז הרב. ב-1979 מונה למפקד גדוד 12 של חטיבת גולני ולקח חלק בפשיטה על רכס כוכבא בדרום לבנון בקיץ 1979 ובמבצע מוביל. בתקופת מלחמת לבנון הראשונה ב-1982 היה מפקד גדוד דקל, גדוד חי"ר בבה"ד 1. לאחר מכן הועלה לדרגת אל"ם ופיקד על חטיבת אלכסנדרוני. בשנים 1987–1988 פיקד על חטיבת גבעתי.
בשנת 1989 יצא ללימודים במכללה לביטחון לאומי ואסטרטגיה בלונדון. לאחר שחזר מונה לתפקיד הדרכה. בשנת 1994 הועלה לדרגת תא"ל ומונה לפקד על עוצבת אתגר, אוגדת שריון. בשנים 1997–1999 פיקד על עוצבת הגליל שהייתה אחראית על כוחות צה"ל בדרום לבנון. איתם הוביל את האוגדה להישגים מבצעיים רבים כנגד החזבאללה. איתם התנגד לנסיגת צה"ל מלבנון.
על תקופה זו אמר:
כשעזבתי את אוגדה 91, הייתי בעצם המפקד האחרון שראה את צה"ל נלחם בחזבאללה. אחר כך באה הבריחה. במשך תקופה ארוכה הצלחנו, באמצעות פעילות אינטנסיבית של יחידות מיוחדות ורגילות ושימוש באמצעים מיוחדים בשטח, למנוע מחזבאללה להגשים את מטרותיו. עצם המגע היומיומי, העובדה שהייתה לנו נוכחות מתמדת בשטח, שהיו כוחות ששהו לפעמים 90 שעות בתוך השיחים של הסלוקי ובסבך של שקיף א-נימל ושקיף הצלחאני, העובדה שכל הזמן היינו איתם במגע, לא אפשרה להם את מה שהם עשו אחר כך, את ההתבססות בשטח, את בניית מפלצת הטרור. את זה הם עשו רק אחרי שפינינו את השטח.
בשנת 2001 פרש מצה"ל בדרגת תא"ל וויתר על חופשת השחרור בתשלום שלה היה זכאי. לאחר שחרורו עברת את שם משפחתו מ"פיין" ל"איתם".
ביוגרפיה > שירותו הצבאי > פרשות

במהלך תקופת פיקודו על החטיבה התנהלו משפטים שנודעו לימים כ"משפט גבעתי א'" ו"משפט גבעתי ב'". במהלך המשפט טען מג"ד ושלושה מפקודיו, שנאשמו שהורו לחייליהם לשבור ידיים ורגליים של פלסטינים, כי את הפקודה נתן איתם. בנוסף נטען כנגד איתם כי במהלך האינתיפאדה הראשונה הכה פלסטינים, אולם הוא מעולם לא הועמד לדין על כך.
ב-1992 ננזף על ידי הרמטכ"ל אהוד ברק בגין חשד למעשי אלימות בלתי חוקיים בתושבי עזה שבוצעו על ידו ובהוראתו.
עוד בזמן היותו במדים התבטא מספר פעמים בחריפות בפומבי באופן פוליטי ויש המעריכים שבשל כך הוחלט שאין לקדמו בצה"ל.
ביוגרפיה > פוליטיקה

בעת פרישתו מצה"ל ב-2001, לאחר שלא קודם לדרגת אלוף, ועקב ביקורתו הגלויה על הדרג המדיני, היה איתם אחד מהקצינים הקרביים הבכירים ביותר בעלי כיפה סרוגה, ורבים בציונות הדתית ראו בו את המנהיג העתידי שלהם.
איתם היה מבין מנסחי אמנת כנרת השואפת ליצור מכנה משותף לזרמים ולמחנות השונים בציבור היהודי בישראל.
ב-2002 התראיין איתם לארי שביט בעיתון "הארץ" ופרט את משנתו הפוליטית והדתית-אמונית ואת תחושותיו האישיות. ראיון זה בישר איתם את כניסתו לפוליטיקה. באותה שנה הצטרף איתם למפד"ל ונבחר ליושב ראש המפלגה. איתם נחשב לנציג הזרם החרד"לי, ויריביו הפוליטיים במפלגה, שהונהגו על ידי זבולון אורלב, לא קיבלו את מנהיגותו.
בעקבות מבצע חומת מגן שהחל בסוף מרץ 2002 ופעולות צה"ל שבאו אחריו, חלה ירידה הדרגתית בטרור הפלסטיני ועלייה ניכרת בכמות הסיכולים המוצלחים. עקב כך, הצטרפה מפד"ל ב-8 באפריל 2002 לממשלת שרון הראשונה, ואיתם כיהן ראשית כשר בלי תיק, והחל ב-18 בספטמבר 2002 כשר התשתיות הלאומיות. בתור שר התשתיות קידם איתם את פרויקט הגז הטבעי ואת סגירת מסוף פי גלילות.
במרץ 2003 הצטרפה מפד"ל לממשלת שרון השנייה, בקואליציה שכללה גם את הליכוד, את שינוי ואת האיחוד הלאומי. עם הצטרפותה לקואליציה, קיבלה מפד"ל שני משרדים ממשלתיים ואיתם נבחר כשר הבינוי והשיכון מטעמה.
ביוגרפיה > פוליטיקה > האיחוד הלאומי

בשנת 2005 הצטרפה מפלגת ציונות דתית לאומית מתחדשת לסיעת האיחוד הלאומי, שכללה את חברי הכנסת של מולדת, בני אלון ואריה אלדד, וחברי הכנסת של תקומה, צבי הנדל ואורי יהודה אריאל. במסגרת הרשימה לבחירות לכנסת ה-17 קיבלו איתם ויצחק לוי את המקומות השלישי והרביעי בהתאמה. איתם מונה לראש מטה ההסברה של האיחוד הלאומי בקמפיין הבחירות.
ב-1 בפברואר 2006 הגיע איתם, יחד עם חברי כנסת נוספים, למאחז עמונה, כדי למנוע הריסת 9 בתים שנבנו ללא היתר בנייה. במקום פרצו עימותים קשים בין המתנחלים לבין כוחות הביטחון, בהם נפצעו רבים מכוחות הביטחון ומהאזרחים שהתעמתו עמם, ובהם גם הח"כים אפי איתם, מוטי יוגב ואריה אלדד. איתם אושפז בבית החולים הדסה עין כרם, ותקף בחריפות את אהוד אולמרט, שאותו האשים בכך ש"השוטרים קיבלו פקודה להתיר את דמם של הילדים ומנהיגי הציבור. זה פוגרום שנעשה באנשים צעירים", בנוסף, ביקר בחריפות את אלימות המשטרה.
המשטרה שחררה קלטת וידאו אותה צילמה, המוכיחה לכאורה שאיתם לא נפצע מפרש משטרה, ולא היו פרשים בסביבתו סמוך לזמן הפגיעה. לטענתם נפצע איתם על ידי אבנים שזרקו המתנחלים ולא על ידי פרש משטרתי. ב-8 בפברואר, לעומתה הציג איתם תמונות בהן הוא נראה סמוך לפרש משטרתי, לכאורה שניות אחרי שפגע בו, לפי דבריו.
ביוגרפיה > פוליטיקה > הליכוד-אח"י

ב-2 בנובמבר 2008, לקראת הבחירות לכנסת השמונה עשרה, הודיע איתם על רצונו להתמודד ברשימת הליכוד. איתם נימק זאת בכך שרשימת האיחוד הלאומי-מפד"ל מייצגת בעיקר את הציבור הדתי-לאומי ולא פתחה את שורותיה לכלל הציבור במפקד חברים פתוח וכללי, וקיום בחירות לרשימת ומוסדות המפלגה. ב-23 בדצמבר התמזגה מפלגת אח"י לתוך הליכוד, אך איתם הודיע שאיננו מעוניין במקום ברשימה ובכך למעשה פרש מהחיים הפוליטיים. בבחירות התמודדה הרשימה המשותפת בשם הליכוד-אח"י, כששני חברי אח"י ברשימה הוצבו במקומות לא ריאליים ולא נבחרו לכנסת ה-18.
ביוגרפיה > פוליטיקה > חקיקה

במהלך כהונתו בכנסת, יזם איתם, יחד עם גלעד ארדן, תיקון בחוק המרשם הפלילי, המסמיך את ראש אגף חקירות ומודיעין במשטרה למחוק מרישומי המשטרה החלטות שלא לחקור או שלא להעמיד לדין, ומחייב אותו למחוק רישומים כאלה בתוך 7 שנים מיום האירוע, למעט בנסיבות מסוימות שיקבע השר לביטחון הפנים בתקנות.
ביוגרפיה > המשך הקריירה

בשנת 2010 מונה איתם לנשיא חברת "ג'ני אנרג'י אינטרנשיונל", שחברה בת שלה, "IEI", פעלה בין השאר להפקת נפט מפצלי שמן שנמצאו בישראל. איתם טוען שבישראל יש עתודות נפט בתצורת פצלי שמן והגיש בקשה שנדחתה לקידוח בחבל עדולם, שבסמוך לבית שמש. כמו כן חברת הבת "אפק" עוסקת בבדיקת כדאיות הפקת נפט שמצאה ברמת הגולן. בשנת 2021 סיים את תפקידו.
בנובמבר 2020 אישרה הוועדה לבדיקת מינויים בחברות ממשלתיות את מועמדותו של איתם לתפקיד יו"ר "יד ושם".
ההחלטה ספגה ביקורת. כ-200 חוקרי שואה ויהדות חתמו על עצומה נגד המינוי, אשר בוטל בסופו של דבר.
באוגוסט 2024 במהלך מלחמת חרבות ברזל תמך בפעולה צבאית משמעותית כנגד חזבאללה ובהקמת רצועת הביטחון בלבנון מחדש (ראיון בקלמן וליברמן, 25/8/24)
חיים אישיים

לאיתם תואר שני במדע המדינה ויחסים בינלאומיים מאוניברסיטת חיפה. גר במושב נוב ברמת הגולן ונשוי לעילית, אב לשמונה.
בין ילדיו;
עמיצור איתם - שופט בבית הדין לעבודה בירושלים
הרב אביחי איתם - רב כפר פינס (נשוי לבתה של מרים פרץ)
סא"ל (מיל') איתמר איתם, נפצע בינוני כמפקד גדס"ר 6828 במלחמת חרבות ברזל.
אמנה צוקרמן - (נשואה למפקד חטיבת הנח"ל אל"ם יאיר צוקרמן)
אליאב איתם
רעות
רז
אמיר בן-דוד

ערך זה עוסק בעיתונאי, סופר ותסריטאי ישראלי. אם התכוונתם לקצין צה"ל, ראו .
| --- | --- |

 לידה:  27 בדצמבר 1965 (בן 59) חיפה, ישראל 
 מדינה:  ישראל 
 עיסוק:  עיתונאי, סופר, מוזיקאי ותסריטאי
 שפות היצירה:  עברית 
 פרסים והוקרה:  פרס אופיר למוזיקה המקורית הטובה ביותר  פרס האקדמיה הישראלית לטלוויזיה 
 
אמיר בן דוד (נולד ב-27 בדצמבר 1965 בחיפה) הוא עיתונאי, סופר, מוזיקאי ותסריטאי ישראלי.
ביוגרפיה

בן-דוד נולד בחיפה, וגדל בקריית מוצקין לאלה ומורדו בן-דוד (שהכירו כלוחמים בגדוד השלישי של הפלמ״ח). למד בתיכון אורט קריית מוצקין, שם חבר בתחילת שנות ה-80 לאייל שכטר וטל יניב להקמת להקת "אבטיפוס". ב-1987, לאחר השחרור מצה"ל, עבר להתגורר בתל אביב וסיים תואר ראשון במשפטים באוניברסיטת תל אביב.
ביוגרפיה > עיתונות

במקביל ללימודיו האקדמיים מילא שורה של תפקידי כתיבה ועריכה בעיתונות המקומית והארצית. בשנת 1990 החל לעבוד ככתב מגזין, עורך מדור החדשות וסגן עורך בעיתון תל אביב. בשנת 1993 מונה לסגן עורך מוסף "סופשבוע" של מעריב, שם עבד עד 1999. לאחר מכן הצטרף למערכת הארץ ושימש כעורך המשנה של "מוסף הארץ", כתב מגזין ובעל טור בשם "דפדפן" עד 2004. בשנים 2005–2008 ערך את השבועון "Time Out תל אביב", והיה בעל טור בו. במהלך מלחמת לבנון השנייה פרסם מספר גיליונות שזכו לתגובות מצד עיתונאים בלבנון. העיתון בעריכתו זכה לתואר "שער השנה" של רשת טיים אאוט העולמית.
מאז 2019 משמש ככתב המגזין של "זמן ישראל", עורך מהדורה יומית בשם "דואר היום" הנשלחת למנויים באימייל בכל בוקר, ובעל טור אישי שבועי בשם "אוצר מילים".
ביוגרפיה > טלוויזיה

ב-2011 החל להגיש את תוכנית התרבות "שבת תרבות" בערוץ 2 יחד עם דורית רביניאן. ב-2013 הצטרף לערוץ הטלוויזיה הבינלאומי i24news כעורך הכלכלי של הערוץ.
ב-2016 מונה להיות העורך הראשי של תוכנית הבוקר של ערוץ 10. ב-2017 הצטרף כעורך לצוות ההקמה של תוכנית התחקירים המרכזית של תאגיד השידור הציבורי. משם המשיך לתפקיד העורך הראשי של תוכנית הראיונות "פגישה עם רוני קובן". התוכנית זכתה בעונתה הראשונה בפרס האקדמיה הישראלית לטלוויזיה לשנת 2017 כתוכנית הראיונות הטובה ביותר בטלוויזיה. ב-2023 חזר לערוך את התוכנית לעונה נוספת.
בנובמבר 2008 מונה לסגן המו"ל בקבוצת סיגלר תקשורת. ב-2010 מונה לשמש יועץ אמנותי בקרן הקולנוע הישראלי.
יצירה

באותן שנים פעל במקביל כמוזיקאי, בעיקר במסגרת להקת "אבטיפוס". עם הלהקה הוציא בן-דוד את האלבומים "מה החזאי מבין" (1995), "איך עושים מים" (1997) ו"הודעה לנוסעים מחוץ לזמן" (2015) הוא כתב והלחין רבים משירי הלהקה, בהם להיטה הגדול "תשאירי לי מקום לחבק אותך".
כמו כן כתב שירים לרמי קלינשטיין ("מוכרחים להאמין"), זהבה בן ("כל הגבולות פתוחים", שיר הנושא לסרט "הכלה הסורית"), יפעת תעשה ("תפסיק לחשוב על עצמך"), אמיר פיי גוטמן ("נס") ועוד.
יחד עם משה זונדר כתב את התסריטים לסרטים "זהר" על חייו ומותו של זוהר ארגוב ו"צומת וולקן", שבוימו בידי ערן ריקליס. לסרט צומת וולקן הלחין עם טל יניב וחיים רומנו את הפסקול שזכה בפרס האקדמיה הישראלית לקולנוע (פרס אופיר).
פרסם סיפורים קצרים בכתב העת "מסמרים" ובאנתולוגיה של סיפורים שיצאה בהוצאת מודן.
הרומן הראשון פרי עטו "על גג העולם", ראה אור בהוצאת חרגול - עם עובד ב-2009. הרומן "פלאפל אוסלו" ראה אור בהוצאת חרגול - עם עובד ב-2011 ולווה בשיר נושא שהוקלט על ידי להקת אבטיפוס.
ב-2015 יצר יחד עם דורון צברי את הסדרה "מגש הכסף". הסדרה, שעוסקת בחוליי הכלכלה הישראלית, עוררה דיון ציבורי נרחב וזכתה בטקס פרס האקדמיה הישראלית לטלוויזיה בתואר "סדרת התעודה של השנה" לשנת 2015 ולפרס "סדרת השנה" של פורום היוצרים הדוקומנטריים.
ב-2022 היה אחד מיוצרי הסדרה התיעודית "וזכרוני הראשון", ביוגרפיה מוזיקלית בשלושה פרקים על שלמה ארצי שעוררה פולמוס ציבורי נרחב.
הסרט התיעודי "דוד מלך ישראל השנייה" שאותו יצר (עם רובי אלמליח) פתח את פסטיבל קולנוע דרום ב-2022. הסרט, מתמקד בקריירה הפוליטית של דוד לוי, ומתאר דרכה את המתחים שמעצבים את הזהות הישראלית: פריפריה מרכז, אשכנזים ומזרחים, ישראל הראשונה והשנייה.
הערות שוליים

↑  אמיר בן-דוד, נפל פילון, נפל ספי, נפלו עוד שניים-עשר איש מההכשרה, באתר זמן ישראל, 7 במאי 2019
↑  אמיר בן-דוד, המפרי בוגרט בקריית מוצקין, באתר זמן ישראל, 14 בנובמבר 2021
↑  הארץ, אמיר בן-דוד, באתר הארץ, 12 באוגוסט 2004
↑  דבורית שרגל, עורכי טיים אאוט בתל אביב ובביירות: "לא כל הישראלים והלבנונים אוחזים זה לזה בגרון", באתר TheMarker‏, 11 באוגוסט 2006
↑  תל אביב על המפה של Time Out: העיתון המקומי זכה בתחרות של הרשת העולמית, באתר TheMarker‏, 2 במאי 2007
↑  אמיר בן-דוד ודורית רביניאן ינחו את "שבת תרבות", באתר הארץ, 30 במרץ 2011
↑  מאיה נחום שחל, "כשהמרואיין שותק: לרוני קובן יש תוכנית חדשה", באתר כלכליסט, 19 בנובמבר 2017
↑  קרן הקולנוע הישראלי - שאלות נפוצות
↑  "פלאפל אוסלו" יוצא לאור עם שיר נושא
↑  אמרי סדן, "מגש הכסף: האם הפעם הציבור ילמד את הלקח?", באתר nrg‏, 28 באוקטובר 2015
↑  נירית אנדרמן, "פרינסס שואו" - הזוכה הגדול בטקס פרסי פורום היוצרים הדוקומנטרים, באתר הארץ, 9 בנובמבר 2016
↑  מאת אבישי סלע, זה מגניב לשנוא את שלמה ארצי, אבל הגיע הזמן להתבגר מזה, באתר טיים אאוט, ‏2022-09-28
↑  אדוה קיזלשטיין, שלמה ארצי הוא האבא הסודי של כולנו, באתר כלכליסט, 6 באוקטובר 2022
↑  אמיר שוורץ, "וזכרוני הראשון": מסמך מרתק לצפייה למעריציו של שלמה ארצי, אך לא רק, באתר ynet, 20 בספטמבר 2022
↑  דוד מלך ישראל השניה (2022), באתר אידיבי
↑  הוכרזו הסרטים הישראלים בפסטיבל דרום 2022: "דוד מלך ישראל השניה" יפתח, "בתולים" ינעל, באתר אידיבי סרטים
| --- | --- |
בקרת זהויות :  NLI: 987007298192005171  BnF: cb16064440j (data)  GND: 1016365721  ISNI: 0000 0000 6669 1087  LCCN: no2009099240  MusicBrainz: 74897f4e-42a2-4fe8-817e-e690be0b69ef  VIAF: 82328420   WorldCat (עם VIAF): 82328420
פרסים ומועמדויות של שאקירה

שאקירה, 2009
שאקירה היא זמרת ופזמונאית קולומביאנית, אשר החלה את הקריירה שלה בשנת 1990, והייתה חתומה בחברת התקליטים סוני מיוזיק. שאקירה היא האמן הלטיני הפופולרי ביותר מאז שנות התשעים. מכירות אלבומיה של שאקירה עומדות על כ-70 מיליון עותקים, ומכירות שיריה עומדות על כ-100 מיליון עותקים.
BMI Awards

ה-BMI הוא אחד משלושת ארגוני זכויות היוצרים שבארצות הברית, יחד עם ASCAP ו-SESAC. הארגון גובה כספים מכותבי שירים, מלחינים ומוציאים לאור ומזכיר אותם בתמלוגים, לאחר שאותה יצירה הוצאה. שאקירה זכתה בכ-23 פרסים בטקס זה, מתוך 23 מועמדויות.
BMI Awards > BMI Latin Awards

| שנה | מועמד | קטגוריה | תוצאה |
| --- | --- | --- | --- |
| 2000 | שאקירה | פזמונאי השנה | זכייה |
| 2000 | "Ciega, Sordomuda" | פרס עבור שיר | זכייה |
| 2000 | "Tú" | פרס עבור שיר | זכייה |
| 2000 | "Inevitable" | פרס עבור שיר | זכייה |
| 2001 | "No Creo" | פרס עבור שיר | זכייה |
| 2002 | "Ojo Asi" | פרס עבור שיר | זכייה |
| 2003 | "Suerte" | פרס עבור שיר | זכייה |
| 2003 | "(Te Aviso, Te Anuncio (Tango" | פרס עבור שיר | זכייה |
| 2004 | "Que Me Quedes Tú" | פרס עבור שיר | זכייה |
| 2006 | "Hips Don't Lie" | פרס עבור מקום 1 בבילבורד הוט 100 | זכייה |
| 2007 | "La Tortura" | הרינגטון הלטיני של השנה | זכייה |
| 2007 | "La Tortura" | שיר השנה | זכייה |
| 2007 | "La Tortura" | פרס עבור שיר | זכייה |
| 2007 | "No" | פרס עבור שיר | זכייה |
| 2010 | "Las de la Intuición" | פרס עבור שיר | זכייה |
| 2011 | "Loba" | פרס עבור שיר | זכייה |
| 2011 | "Lo Hecho Está Hecho" | פרס עבור שיר | זכייה |
| 2014 | "Addicted to You" | פרס עבור שיר | זכייה |
| 2018 | "Chantaje" | פרס עבור שיר | זכייה |
| 2018 | "La Bicicleta" | פרס עבור שיר | זכייה |
| 2019 | "Me Enamoré" | פרס עבור שיר | זכייה |
| 2019 | "Perro Fiel" | פרס עבור שיר | זכייה |
| 2020 | "Clandestino" | פרס עבור שיר | זכייה |
| 2024 | "TQG" | שיר השנה | זכייה |
| 2024 | שאקירה | אמנית הפופ הטובה ביותר | זכייה |
| 2024 | "Acróstico" | שיר הפופ הטוב ביותר | זכייה |
BMI Awards > BMI Pop Awards

| שנה | מועמד | קטגוריה | תוצאה |
| --- | --- | --- | --- |
| 2003 | "Whenever, Wherever" | פרס עבור שיר | זכייה |
| 2003 | "Underneath Your Clothes" | פרס עבור שיר | זכייה |
| 2007 | "Hips Don't Lie" (בשיתוף וייקליף ז'אן) | פרס עבור שיר | זכייה |
BMI Awards > BMI London Awards

| שנה | מועמד | קטגוריה | תוצאה |
| --- | --- | --- | --- |
| 2008 | "Beautiful Liar" (ביחד עם ביונסה) | שיר הדאנס של השנה | זכייה |
| 2008 | "Beautiful Liar" (ביחד עם ביונסה) | שיר הפופ של השנה | זכייה |
Brit Awards

טקס הפרסים הבריטי הוא טקס פרסים אשר מחלק פרסים לאמנים ממוצא בריטי בעיקר. שאקירה הייתה מועמדת פעמיים בטקס זה על תקן אמן בין-לאומי.
| שנה | מועמד | קטגוריה | תוצאה |
| --- | --- | --- | --- |
| 2003 | שאקירה | פריצת הדרך הבינלאומית של השנה | מועמדות |
| 2010 | שאקירה | האמנית הבינלאומית של השנה | מועמדות |
Crystal Award

טקס פרסי הקריסטל נערך אחת לשנה בדאבוס, שווייץ. שאקירה קיבלה את הפרס במסגרת עבודתה ההומניטרית של העמותה שלה "Barefoot Foundation", המספקת חינוך איכותי לילדים במצוקה בקולומביה ובכל רחבי העולם. פרס זה מזהה את מחויבותה להתפתחות בגיל הרך.
| שנה | מועמד | קטגוריה | תוצאה |
| --- | --- | --- | --- |
| 2017 | שאקירה | הזוכה בפרס הקריסטל | זכייה |
Echo Awards

פרס האקו הוא פרס המוזיקה הגרמנית המוענק מדי שנה תחת חסותו של דויטשה פונו-אקדמיה (איגוד תעשיית ההקלטות הגרמני). הזוכה נקבע על פי כמות המכירות שלו. שאקירה הועמדה תשע פעמים בטקס זה, ואף זכתה פעם אחת.
| שנה | מועמד | קטגוריה | תוצאה |
| --- | --- | --- | --- |
| 2003 | שאקירה | האמנית הבינלאומית של השנה | זכייה |
| 2003 | שאקירה | האמן הבינלאומי של השנה | מועמדות |
| 2003 | "Whenever, Wherever" | השיר הבינלאומי של השנה | מועמדות |
| 2006 | שאקירה | האמנית הבינלאומית של השנה | מועמדות |
| 2007 | שאקירה | האמן הבינלאומי של השנה | מועמדות |
| 2007 | "Hips Don't Lie" (בשיתוף וייקליף ז'אן) | השיר הבינלאומי של השנה | מועמדות |
| 2011 | שאקירה | האמנית הבינלאומית של השנה | מועמדות |
| 2011 | "(Waka Waka (This Time For Africa" | הלהיט של השנה | מועמדות |
| 2015 | שאקירה | האמנית הבינלאומית של השנה | מועמדות |
Fonogram Awards

טקס פרסי פונוגראם הוא טקס פרסים הונגרי, המתקיים מדי שנה מאז 1992, תחת חסותם של "מאהס". שאקירה הועמדה פעמיים בטקס זה.
| שנה | מועמד | קטגוריה | תוצאה |
| --- | --- | --- | --- |
| 2003 | Laundry Service | אלבום הפופ-רוק המודרני של השנה | מועמדות |
| 2011 | Sale el Sol | אלבום הפופ-רוק המודרני של השנה | מועמדות |
Fortune World's Greatest Leader

מגזין הון עתק הוא מגזין המדרג אנשים העוסקים בתחומים שונים כגון, עסקים, ממשלה, פילנתרופיה ואמנויות. על פי המגזין, האנשים והנשים האלה משנים את העולם ומעוררים אחרים לעשות את אותו הדבר. שאקירה נכללה ברשימה פעם אחת, בשנת 2017, והייתה לאמן היחידי שנכלל בה.
| שנה | מועמד | קטגוריה | תוצאה |
| --- | --- | --- | --- |
| 2017 | שאקירה | 50 האנשים המשפיעים ביותר בעולם | מקום 27 |
Golden Globe Awards

טקס פרסי גלובוס הזהב הוא טקס בו מחולקים פרסי הוקרה בתחום הטלוויזיה והקולנוע. המועמדויות והזכיות נקבעות על ידי ועדה מיוחדת של 93 אנשים. שאקירה היא הקולומביאנית היחידה שהייתה מועמדת אי פעם בטקס זה.
| שנה | מועמד | קטגוריה | תוצאה |
| --- | --- | --- | --- |
| 2007 | "Despedida" | השיר המקורי הטוב ביותר | מועמדות |
פרס גראמי

פרס גראמי הוא פרס הניתן על ידי האקדמיה הלאומית לאמנויות ולמדעי ההקלטה של ארצות הברית עבור הישג יוצא דופן בתעשיית המוזיקה. גראמי הוא פרס שנתי. טקס הענקת הפרס נערך בדרך כלל בסטייפלס סנטר בלוס אנג'לס בחודש פברואר, ומשודר בארצות הברית ברשת הטלוויזיה CBS. שאקירה הועמדה בטקס זה 5 פעמים, ואף זכתה בארבעה פרסים.
| שנה | מועמד | קטגוריה | תוצאה |
| --- | --- | --- | --- |
| 1999 | ?Dónde Están Los Ladrones | אלבום הרוק הלטיני, האורבני או האלטרנטיבי הטוב ביותר | מועמדות |
| 2001 | MTV Unplugged | אלבום הפופ הלטיני הטוב ביותר | זכייה |
| 2006 | Fijación Oral, Vol. 1 | אלבום הרוק הלטיני, האורבני או האלטרנטיבי הטוב ביותר | זכייה |
| 2007 | "Hips Don't Lie" (בשיתוף וייקליף ז'אן) | שיתוף הפעולה הקולי הטוב ביותר לשיר פופ | מועמדות |
| 2008 | "Beautiful Liar" (ביחד עם ביונסה) | שיתוף הפעולה הקולי הטוב ביותר לשיר פופ | מועמדות |
| 2018 | El Dorado | אלבום הפופ הלטיני הטוב ביותר | זכייה |
| 2025 | Las Mujeres Ya No Lloran | אלבום הפופ הלטיני הטוב ביותר | זכייה |
Groovevolt Music Awards

פרס ה-Groovevolt, עוסק בעיקר בתחום האופנה והמוזיקה. שאקירה קיבלה פרס אחד מתוך ארבע מועמדויות.
| שנה | מועמד | קטגוריה | תוצאה |
| --- | --- | --- | --- |
| 2006 | Fijación Oral, Vol. 1 | אלבום הפופ הנשי הטוב ביותר | מועמדות |
| 2006 | Fijación Oral, Vol. 1 | האלבום הלטיני הטוב ביותר | זכייה |
| 2006 | "La Tortura" (בשיתוף אלחנדרו סאנס) | הביצוע הנשי הטוב ביותר בשיר פופ | מועמדות |
| 2006 | שאקירה | האמן האופנתי ביותר | מועמדות |
Guinness World Records

| שנה | מועמד | קטגוריה | תוצאה | מקור |
| --- | --- | --- | --- | --- |
| 2005 | Fijación Oral, Vol. 1 | האלבום בשפה הספרדית הנמכר ביותר בשבוע הראשון ליציאתו בארצות הברית | זכייה |  |
| 2005 | "La Tortura" (בשיתוף אלחנדרו סאנס) | השיר הנמכר ביותר בכל הזמנים בשפה הספרדית | זכייה |  |
| 2010 | "Waka Waka (This Time for Africa)" | הווידאו קליפ התלת־ממדי הראשון יצא על ידי סוני מיוזיק | זכייה |  |
| 2015 | שאקירה | האדם הראשון בעולם שהגיע ל-100 מיליון לייקים בדף הפייסבוק שלו המוזיקאי עם מספר הלייקים הגבוה ביותר בפייסבוק האישה עם מספר הלייקים הגבוה ביותר בפייסבוק | זכייה |  |
| 2017 | שאקירה | האמנית עם הכי הרבה עוקבים בפייסבוק | זכייה |  |
| 2018 | שאקירה | האמנית עם הכי הרבה זכיות בפרס גראמי הלטיני | זכייה |  |
Harvard Foundation Artist of the Year

בשנת 2011 נבחרה שאקירה ל-"אמנית השנה", ואלן קונטר, מנהל הקרן אמר על זכייתה כי: "תרומתה למוזיקה ולהיסטוריה מכובדת מאוד, יצירותיה זכו לתשואות רבות בקרב אנשים ברחבי העולם, ובנוסף לכך, היא זוכה להערכה רבה ברחבי העולם על מאמציה ההומניטריים בקרב העמותה שלה".
| שנה | מועמד | קטגוריה | תוצאה |
| --- | --- | --- | --- |
| 2011 | שאקירה | אמן השנה | זכייה |
Heat Latin Music Awards

טקס פרסים זה נוסד בשנת 2015, על ידי רשת המוזיקה HTV. הוא נועד לתגמל ולהעריך את המוזיקה הלטינית.
| שנה | מועמד | קטגוריה | תוצאה |
| --- | --- | --- | --- |
| 2015 | שאקירה | האמנית הנשית הטובה ביותר | זכייה |
Hollywood Walk of Fame

| שנה | מועמד | קטגוריה | תוצאה | מקור |
| --- | --- | --- | --- | --- |
| 2011 | שאקירה | כוכב בשדרת הכוכבים של הוליווד | זכייה |  |
International Dance Music Awards

פרסי המחול הבינלאומי למוזיקה נוסד בשנת 1985. הטקס נערך בחורף, מדי שנה, ומעניק פרסים שונים בתחום המוזיקה. שאקירה קיבלה שני פרסים מתוך 9 מועמדויות.
| שנה | מועמד | קטגוריה | תוצאה |
| --- | --- | --- | --- |
| 2003 | "(Objection (Tango" | הרצועה הלטינית הטובה ביותר | מועמדות |
| 2006 | "La Tortura" (בשיתוף אלחנדרו סאנס) | הרצועה הלטינית הטובה ביותר | זכייה |
| 2007 | "Hips Don't Lie" (בשיתוף וייקליף ז'אן) | הרצועה הלטינית/רגאטון הטובה ביותר | זכייה |
| 2010 | "She Wolf" | הרצועה הלטינית/רגאטון הטובה ביותר | מועמדות |
| 2011 | "Loca" (בשיתוף אל קאטה) | הרצועה הלטינית/רגאטון הטובה ביותר | מועמדות |
| 2011 | "(Waka Waka (This Time for Africa" | הרצועה הלטינית/רגאטון הטובה ביותר | מועמדות |
| 2012 | " Rabiosa" | הרצועה הלטינית/רגאטון הטובה ביותר | מועמדות |
| 2013 | "Addicted to You" | הרצועה הלטינית/רגאטון הטובה ביותר | מועמדות |
| 2015 | "(La La La (Brazil 2014" | הרצועה הלטינית/רגאטון הטובה ביותר | מועמדות |
Juno Awards

טקסי פרסי ג'ונו נערכים מדי שנה, ובהם מעניקים לאמנים מוזיקליים ולהקות קנדיות פרסים בקטגוריות שונות, על מנת להכיר ולהעריך את ההישגים האמנותיים והטכניים שלהם בכל תחומי המוזיקה. שאקירה קיבלה עד היום מועמדות אחת בטקס זה.
| שנה | מועמד | קטגוריה | תוצאה |
| --- | --- | --- | --- |
| 2003 | Laundry Service | האלבום הבינלאומי של השנה | מועמדות |
Latin American Music Awards

טקסי פרסי המוזיקה האמריקאית הלטיניים נוסדו בשנת 2015. טקס זה נועד בשביל להעריך את המוזיקה הלטינית, בשונה מהפרס המוזיקה האמריקאית, שלא נוהגים לעשות זאת. שאקירה קיבלה 12 מועמדויות, ואף זכתה בשני פרסים בטקס זה עד היום.
| שנה | קטגוריה | מועמד | תוצאה |
| --- | --- | --- | --- |
| 2015 | שיתוף הפעולה של השנה | "Mi Verdad" (בשיתוף מנה) | מועמדות |
| 2015 | שיר הפופ-רוק של השנה | "Mi Verdad" (בשיתוף מנה) | מועמדות |
| 2016 | אמנית הפופ-רוק של השנה | שאקירה | מועמדות |
| 2017 | אמן השנה | שאקירה | מועמדות |
| 2017 | אמנית הפופ-רוק של השנה | שאקירה | מועמדות |
| 2017 | שיר הפופ-רוק של השנה | "Chantaje" (בשיתוף מאלומה) | מועמדות |
| 2017 | שיתוף הפעולה של השנה | "Chantaje" (בשיתוף מאלומה) | מועמדות |
| 2017 | שיר השנה | "Chantaje" (בשיתוף מאלומה) | מועמדות |
| 2017 | שיר השנה | "Deja Vu" (ביחד עם פרינס רויס) | זכייה |
| 2017 | השיר הטרופי של השנה | "Deja Vu" (ביחד עם פרינס רויס) | זכייה |
| 2017 | אלבום השנה | El Dorado | מועמדות |
| 2017 | אלבום הפופ-רוק של השנה | El Dorado | מועמדות |
| 2018 | אמן השנה | שאקירה | מועמדות |
| 2018 | אמנית השנה | שאקירה | מועמדות |
| 2018 | אמן השנה - פופ | שאקירה | מועמדות |
| 2018 | שיר השנה - פופ | "Perro Fiel" (בשיתוף ניקי ג'אם) | מועמדות |
| 2024 | אמן השנה | שאקירה | מועמדות |
| 2024 | האמן הלטיני העולמי של השנה | שאקירה | מועמדות |
| 2024 | אמן פופ אהוב | שאקירה | זכייה |
| 2024 | שיר אורבני אהוב | "TQG" (עם קרול ג'י) | מועמדות |
| 2024 | שיר השנה | "TQG" (עם קרול ג'י) | זכייה |
| 2024 | שיר השנה | "Shakira: Bzrp Music Sessions, Vol. 53" (עם ביסאראפ) | מועמדות |
| 2024 | שיתוף הפעולה של השנה | "Shakira: Bzrp Music Sessions, Vol. 53" (עם ביסאראפ) | מועמדות |
| 2024 | השיר הלטיני העולמי של השנה | "Shakira: Bzrp Music Sessions, Vol. 53" (עם ביסאראפ) | מועמדות |
| 2024 | שיר פופ אהוב | "Acróstico" | זכייה |